Құлсарыда спорт мектебінің бас есепшісі 55,3 млн теңгені заңсыз аударған
DATE: 11:00, 15 Желтоқсан 2024 | GMT +5
TITLE: Құлсарыда спорт мектебінің бас есепшісі 55,3 млн теңгені заңсыз аударған
URL: https://kaz.inform.kz/news/kulsarida-sport-mektebnn-bas-esepshs-553-mln-tengen-zansiz-audargan-b81faa/
META: DATE: 11:00, 15 Желтоқсан 2024 | GMT +5
TOTAL WORDS: 134
AUTHOR(S):
TEXT: Атырау облыстық ішкі мемлекеттік аудит департаменті басшысының орынбасары Зоя Сапарованың айтуына қарағанда, Жылыой ауданының орталығы – Құлсары қаласындағы №2 балалар-жасөспірімдер спорт мектебіне аудиторлық іс-шара жүргізілген. – Аудиттің нәтижесінде жалпы сомасы 55 млн 354, 7 мың теңгенің қаржылық бұзушылығы анықталды. Мектеп басшысының тарапынан қаржының жұмсалуына тиісті қадағалау жүргізілмегеен. Әсіресе мектептің банктік есепшоты арқылы жүргізілген операциялардың дұрыстығы қамтамасыз етілмеген. Мекеменің бас есепшісі 2020-2024 жылдары аралығында еңбекақы, іс-сапарға шығу, еңбек демалысы және сауықтыру қаржысын төлеуге бұйрықтар рәсімделмесе де, негізсіз аударып жіберген, - деп мәлім етті Зоя Сапарова. Оның айтуына қарағанда, анықталған бұзушылықтарға байланысты бас есепшіге қатысты қылмыстық іс қозғалған. Сот заңсыз аударылған қаржыны қайтаруды міндеттеген шешім шығарған. Еске сала кетелік, Атырауда 2 балабақша есепшілері бюджет қаржысын жеке есепшотқа аударып жібергенін жазған едік. Кейін Атырауда мектеп есепшісі жалақы қорынан 32, 6 млн теңгені өз есепшотына аударғанын хабарлаған болатынбыз
